Tauragnų Eugenijos Šimkūnaitės pagrindinė mokykla

Utenos rajono Tauragnų Eugenijos Šimkūnaitės pagrindinė mokykla – dieninė, savarankiško mokymosi bendrojo lavinimo mokykla Tauragnuose (Utenos raj.), A. Musteikio g. 58, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 290183980. Steigėjas Utenos rajono savivaldybės taryba.

Nuo 2010 m. Utenos Krašuonos progimnazijos Tauragnų Eugenijos Šimkūnaitės skyrius.

 Istorija 
1777 m. Tauragnų parapijinėje pradinėje mokykloje mokėsi 15, 1782 m. – 26, 1804 m. – 10, 1805 m. – 11, 1826 m. ir XIX a. viduryje apie 10 mokinių, tačiau vėliau uždaryta. 1870 m. įsteigtą rusišką trijų skyrių pradinę mokyklą lankė du mokiniai. Mokytojas – buvęs „ispravnikas“. 1872 m. mokėsi 10 mokinių. Iki 1905 m. lietuviškai buvo leidžiama kalbėti tik pirmame ir antrame skyriuose. Atgavus lietuvišką spaudą 1905–1906 m. mokytojavo Jakučionis, Kudirka ir kt.

1935 m. pastatyta nauja mokykla, veikė penkta, 1936 m. – šešta klasė. 1940 m. mokyklos vedėjas J. Mikšys su žmona ištremtas į Sibirą. 1941–1944 m. mokyklos vedėja dirbo V. Valytė. 1944 m. mokykla tapo progimnazija, dirbo 8 mokytojai, 1949 m. – septynmetė, 1953 m. – vidurinė. 1964 m. pastatyti dviejų, 1974 m. – trijų aukštų mokyklos pastatai ir bendrabutis su valgykla. Nuo 1998 m. kovo 11 d. Eugenijos Šimkūnaitės vidurinė, nuo 2000 m. E. Šimkūnaitės pagrindinė mokykla. 2010 m. rugsėjo 1 d. Tauragnų Eugenijos Šimkūnaitės pagrindinė mokykla reorganizuota į Utenos Krašuonos progimnazijos Tauragnų Eugenijos Šimkūnaitės skyrių.

 Direktoriai 
 1944 m. Bronius Laurynas
 1945 m. Vaclovas Cicėnas
 1948 m. Jonas Grudzinskas
 1951 m. Vincas Ragauskas
 1953 m. Kazys Balbierius
 1957 m. Birutė Jurgaitienė
 1959 m. Vladas Bilevičius
 1961 m. Stasė Dicevičiūtė
 1976 m. Janina Augulytė
 1979 m. Jonas Nagulevičius
 1986 m. Raimundas Čepukas
 1995 m. Eugenija Kamarauskienė

 Žymūs mokiniai 
 Danielius Eidukas, akademikas, profesorius
 Ina Marčiulionytė, diplomatė, kultūros vadybininkė
 Ema Mikulėnaitė, rašytoja
 Bonifacas Stundžia, kalbininkas, profesorius

 Šaltiniai 

 Nuorodos 
 Mokyklos svetainė 

Kategorija:Tauragnai
Kategorija:Utenos rajono savivaldybės mokyklų skyriai